24 skadet i karusellulykke - Aftenposten
24 skadet i karusellulykke
Flere barn sendt til sykehus med helikopter etter ulykke i USA.
FOTO: PAUL T. ERICKSON Det var en karusell av denne typen som brøt sammen fredag kveld lokal tid i Nord-California, USA.
Publisert: 17.mai.2008 20:16
Det var flest barn blant de 24 skadede etter ulykken fredag kveld i California. Karusellen de satt i, kalt «Yo-Yo», brøt sammen da hovedkonstruksjonen brakk, ifølge nyhetsbyrået AP. Tre av passasjerene ble fraktet til sykehus i Modesto og Sacramento med helikopter. Det skal ikke være meldt om livstruende skader blant de involverte i ulykken.
Årsak til ulykken ukjent
Karusellen er konstruert slik at setene svinger rundt en midtstolpe i høy fart. Det skal ha vært denne stolpen som brøt sammen. Det er fortsatt ukjent hva som kan ha forårsaket ulykken. Ulykken skjedde i Calaveras County Fair and Jumping Frog Jubilee, ca. 130 sørøst for Sacramento.